OpenLLM-France/wikimedia huggingface dataset:
# Hego Koreako futbol selekzio nazionala

Hego Koreako futbol selekzio nazionala herrialde hartako ordezkaria da. Asiako futbol selekzio indartsuenetakoa da, bi aldiz irabazi baitu Asiako Futbol Kopa eta etxean antolaturiko Munduko Txapelketan laugarren izan baitzen.

## Palmaresa
### Munduko Futbol Txapelketa

* Laugarren 2002an.

### Asiako Futbol Kopa

* Txapeldun (2): 1956, 1960.
* Finalista (4): 1972, 1980, 1988, 2015.
* Hirugarrena (4): 1964, 2000, 2007, 2011.

### Joko Olinpikoetako Futbol Txapelketa

* Final laurdenak 1948an.

### CONCACAF Urrezko Kopa

* laugarrena 2002an

## Ibilbidea

| Urtea | Munduko Txapelketa |
| 1930- 1950 | ez zen sailkatu |
| 1954 | 16.a |
| 1958- 1982 | ez zen sailkatu |
| 1986 | 20.a |
| 1990 | 22.a |
| 1994 | 20.a |
| 1998 | 30.a |
| 2002 | 4.a |
| 2006 | 17.a |
| 2010 | 15.a |
| 2014 | 27.a |
| 2018 | 19.a |
| 2022 | |
| Urtea | Asiako Txapelketa |
| 1956 | Txapelduna |
| 1960 | Txapelduna |
| 1964 | 3.a |
| 1968 | ez zen sailkatu |
| 1972 | Finalista |
| 1976 | ez zen sailkatu |
| 1980 | Finalista |
| 1984 | 9.a |
| 1988 | Finalista |
| 1992 | ez zen sailkatu |
| 1996 | 7.a |
| 2000 | 3.a |
| 2004 | 6.a |
| 2008 | 3.a |
| 2012 | 3.a |
| 2015 | Finalista |
| 2019 | 5.a |
| Urtea | FIFA Konfederazio Kopa |
| 2001 | 5.a |

## Uniformea
### Historikoa

* 1948-1954 ||
* 1954-1968 ||
* 1970-1977 ||
* 1977-1993 ||
* 1998-tik ||

### Azken Munduko Txapelketak

* 2002 ||
* 2006 ||
* 2010 ||
* 2014 ||
* 2018 ||
* 2022 ||

## Jokalari aipagarrienak

2022ko azaroaren 24an eguneratua.
| Parte hartzeak JokalariaParte hartzeakUrteak 1Hong Myung-bo1361972-1986 Cha Bum-kun1361990-2002 3Lee Woon-jae1331994-2010 4Lee Young-pyo1271999-2011 5Son Heung-min1241971-1979 6Yoo Sang-chul1221994-2005 7Cho Young-jeung1131975-1986 8Ki Sung-yueng1102008-2019 9Park Sung-hwa1071975-1984 10Kim Tae-young1051992-2004 Lee Dong-gook1051998-2017 Son Heung-min1052010- | Goleatzaileak JokalariaGolak 1Cha Bum-kun58 2Hwang Sun-hong50 3Park Lee-chun36 4Son Heung-min35 5Kim Jae-han33 Lee Dong-gook33 7Choi Soon-ho30 8Huh Jung-moo29 Kim Do-hoon29 10Kim Jin-kook27 Lee Tae-ho27 Choi Yong-soo27 |

## Kanpo estekak

* (Ingelesez) Hego Koreako futbol federazioaren webgune ofiziala
* Datuak: Q543842
* Multimedia: South Korea national football team / Q543842
# Halifaxko leherketa

Halifaxko leherketa, 1917ko abenduaren 6ean, Kanadako Eskozia Berria probintziako Halifax udalerriaren portuan jazotako hondamendi bat izan zen. Honetan, SS Mont-Blanc frantziar karga-ontzia (gerra lehergailuz zamatua) eta SS Imo norvegiar bapore-ontziak talka egin, sutea jazo eta handik gutxira eztanda erraldoi bat gertatu zen. Ondorioz, 2.000 lagun inguru hil eta beste 9.000 inguru zauritu ziren, gainera hiriak kalte larriak jasan zituen, batez ere eraikinek.
* Kalteak hondamendia jazo eta bi egunetara.
* Halifaxko Erakusketa Eraikinaren kalteak.
* St Joseph komentuaren kalteak.

## Ikus gainera

* Cabo Machichaco

## Kanpo estekak

* Datuak: Q502073
* Multimedia: Halifax Explosion / Q502073
# Halikarnasoko mausoleoa

Halikarnasoko mausoleoa haitzurdin zurizko hilobi monumental bat zen, antzinate klasikoko munduko zazpi mirarietako bat. Mausoleo (antzinako grezieraz: Μαύσωλος, Maúsōlos) Kariako erregearen omenez eraiki zuten.
Historialarien arabera, Mausoloren bizitzak ez du ezer nabarmengarririk, bere hilobiaren eraikuntza izan ezik. Egitasmo hau Artemisia II.a Kariakoak pentsatu zuen, Mausoloren arreba eta emaztea zena. Eraikuntza, Mausoloren erregealdian hasiko zen, eta, beharbada, K. a. 350ean amaitua izan zen, Mausoloren heriotzatik hiru urte eta Artemisiaren heriotzatik urte betera.
Hilobi monumental hau eraikitzeko enkargua, Satiros eta Piteos arkitektoei eman zitzaien, hauek, 30x40 metroko egitura bat eraiki zutelarik. Bere gainean, joniar ordenako 117 zutabe bi ilaratan, piramide mailakatu erako sabaia eusten, eta, azken honen gainean, erregea eta erreginaren irudiak zituen koadriga baten estatua, orotara, 50 metroko altuera hartzen zuelarik. Mirari hau osatzeko, garaiko greziar eskulturagile hoberenek, bere egituran irudiak eta erliebeak zizelkatu zituzten. Orotara izan zituen estatua kopurua, 444koa izan zen, gutxi gora-behera. Gurdi bat eta lau zaldiren estatua batekin koroatua zegoen.
Alexandro Handia, barbaro eta arabiarren inbasioak eta hiriaren suntsipena jasan zituen, baina, azkenik, 1404an lurrikara batek suntsitu zuen.
XIV. mendean, San Joanen Zaldunek, behera botatzen amaitu zuten, eta hondakinak, Bodrumgo gaztelua edo Halikarnasoko San Petriren gaztelua eraikitzeko erabili zituzten. Garai honetan zehar, eraikinaren azpian, tunel batzuk aurkitu ziren, hildako erregeen sarkofagoetara iristen zirenak. Hilobia, lapurrek arpilatu zuten, eta horregatik gaur egun ez dago bere arrastorik.
Goiko estatua eta frisoren bat salbatu ziren. Gaur egun, Londresko British Museumean ikus daiteke.

## Bibliografia

* Bodream, Jean-Pierre Thiollet, Anagramme, Paris, 2010, ISBN 978-2-35035-279-4.

## Ikus, gainera

* Antzinate klasikoko munduko zazpi mirariak

## Kanpo estekak

* (Ingelesez)Antzinateko Munduko Zazpi Mirariak
* Datuak: Q45368
* Multimedia: Mausoleum at Halicarnassus / Q45368
# Halimah Yacob

Halimah binti Yacob (Singapur, 1954ko abuztuaren 23) Singapurreko abokatu eta politikaria da. 2017ko irailaren 14tik 2023ko irailaren 13ra, bertako presidente gisa jardu zuen. 2013tik 2017ko abuztuaren 7ra arte Legebiltzarreko buru izan zen. Etnikoki malaysiarra da.

## Biografia

Yacob, izatez Singapurreko etnia txiroenaren parte da, armadako eskalafoi boteretsuenetan ordezkaririk ez duena eta epaileen artean oso kide gutxi dituena.
Jatorri indiarra eta malaysiarra duten gurasoen alaba da. Zuzenbidea ikasi zuen Singapurreko Unibertsitate Nazionalean. Sindikalista gisa lan egin zuen eta 1959tik herrialdea gobernatu izan duen Herri Ekintzako Alderdiarekin hasiera eman zion bere ibilbide politikoari.
2001. urtean diputatu gisa sartu zen Legebiltzarrean eta lehen ministro kargua 2011. urtean eskuratu zuen; kirol, gazteri eta komunitate garapen arloetako idazkari bezala.
2013ko urtarrilean Singapurreko Legebiltzarreko bederatzigarren presidentea bihurtu zen eta lehen emakumea izan zen kargu hori eskuratzen.
2017ko abuztuaren 7an dimisioa eman zuen Legebiltzarreko presidente eta Parlamentuko kide gisa, bai eta, APA alderdiko kide gisa ere, 2017ko Singapurreko hauteskundeetan parte hartzeko.

## Singapurreko presidentea

Yacob Singapurreko lehen presidente izan zen hautetsontzietatik pasa gabe.
Tony Tan zazpigarren presidentearen ondorengoa izan zen automatikoki, hau da, ez zuen bozkatu behar izan. Izan ere, 2016an Konstituzioaren erreforma onartu ondoren legeak biltzen zituen baldintzak betetzen zituen hautagai bakarra zen. Erreformaren arabera, presidentetzarako hauteskundeak Estatuko etnietako bati erreserbatzen zaizkio, baldin eta talde horretako hautagai bakar batek ere ez badu eserleku hori izan azken 30 urteetan.
Erreformaren helburua etnia gutxituei Lehendakaritzarako bidea erraztea zen. Urte horretan malaysiar etniari egokitu zitzaion, Malaysiako azken presidentea Yusof Ishak (1965-1970) izan zelako. Horrez gain, kargu publiko garrantzitsu bat bete izana edo konpainia baten exekutibo nagusia izatea (gutxienez 500 milioi dolar singapurtar, 371 milioi dolar edo 360 milioi euro inguru) eskatzen zen eta Parlamentuaren buru izan zelako baldintza hori betetzen zuen. Beste bi kandidatuak, Mohamed Selleh Marican eta Farid Khan Kaim Khan, ezin izan ziren aurkeztu, euren enpresen balioa txikiagoa zelako.

## Kanpo estekak

* Datuak: Q5642345
* Multimedia: Halimah Yacob / Q5642345
# Haliimaile (Hawaii)

Haliimaile Ameriketako Estatu Batuetako erroldak esleitutako leku bat da. Maui konderrian kokatuta dago, Hawaii estatuan. 1.074 biztanle ditu, 9,002258 kilometro koadroko azaleran banatuta.

## Ikus, gainera

* Maui konderria

## Kanpo estekak

* Datuak: Q2312224
* Multimedia: Haliimaile, Hawaii / Q2312224
# Halikyai

Halikyai edo Halykiai (latin: Halicyae) elimoen Siziliako kokaleku bat zen, Alicia izenarekin ezagutzen da gaurko arkeologo italiarren artean. Siziliako mendebaldean kokaturiko hiria, Segestatik 15 kilometrora dago, Entella eta Lilibeoren artean.

## Historia

Askotan, elimoen hiri hau Segestaren menpekoa izan zen. Aipatzen den lehen aldiz Kartagoren pean zegoen, eta K.a. 397an, greziar hiriak kartagotarren kontra matxinatu zirenean, Halikyai punikoei leiala izan zitzaion. Horregatik, Dionisiok lurraldea sarraskitu zuen, azkenean, K.a. 396an, Sirakusarekin itun bat sinatzeko. Halere, Halikyaik akordio hau apurtu zuen Himilkon Sizilian armada sendo batekin agertzean, kartagotarren aliantzan sartzeko.
Pirroren Siziliako espedizioa arte; K.a. 276an, ez da berriro aipatzen. Egoera hartan, Selinonte eta Segesta bezala, Epiroko erregearen alde lerrokatu zen.
Lehen Gerra Punikoan, Segestaren ekimena jarraituz Kartagoren kontra, Erromarekin aliatu zen. Horri esker, Erromak hiri federatu, aske eta seguru izendatu zion (foedere inmunes ac liberae). Pribilegio hauek oraindik zituen Zizeronen garaian, baina Verresen harrapakerietatik ez zen aske egon.
K.a. I. mendean, hiri estipendiaria arrunta zen. Harrezkero, dirudienez zenbait pribilegio galdu zituen. Horren ostean, ez da berriro aipatzen.

## Kokapena

Nahiz eta kokapena ezezaguna izan, berriki Michael Kolbek -Ipar Illinoisko Unibertsitateko kidea- zuzendutako indusketek adierazten dute egungo Salemi hiria, eraiki zela Halikyai hondakinen gainean. Aurkikuntza batzuek agerian utzi dute K.a. VI. mendeko giza-hondarren jarduera eta IV.-III. mendeko kokapena. Horrek pentsarazten du Salemi antzinako Halikyai zela.
Mendeetan zehar bizileku bat bazen ere, Salemiko auzo zaharrean agertu diren mosaikoek iradokitzen dute K.a. IV. mendean merkataritza- eta bizitegi-guneak handiagoak zirela.
Salemi hiri modernoarekin identifikatu da. Hiriari izena datorkio inguruan dauden ur termal gaziengatik. Salami Marsalatik (antzinako Lilibeo) ekialdera dago, 30 kilometrora, eta antzinako Selinontetik iparraldera 25 kilometrora.
Beste ikerlari batzuek indusketak egin dituzte Monte Polizzo izeneko alboko toki batean.

## Erreferentziak

* ↑ Trapaniko probintziakoa
* ↑ The Lost Settlement of Halikyai )
* ↑ Honako arkeologo taldeek egin zuten lan: Oslo unibertitatekoa; Soprintendenza di Trapani kideak; Göteborg unibertsitatearen laguntzarekin eta MIT-ko talde bat.

## Kanpo estekak

* Datuak: Q3782784
# Halifax konderria (Virginia)

Halifax konderria (ingelesez: Halifax County) Virginiako konderri bat da, Ameriketako Estatu Batuetan. Hiriburua Halifax da. 2010eko zentsuaren arabera 36.241 biztanle zituen, Halifax kilometro koadroko azaleran.

## Geografia

Halifax konderriak 2.148,74 kilometro koadro ditu. Horietatik 30,55 ura dira. Beste 2.118,19 lurra dira. Biztanleria dentsitatea 16,87 da.

## Demografia

2010eko zentsoan bizi ziren 36.241 pertsonetatik 22.391 txuriak edo hispanoak dira. Horietatik hispano edo latino kategorian 587 dira. 13.224 beltzak edo afroamerikarrak. 97 amerikar natiboak ziren eta 4 Hawaii edo Pazifikoko irletako natiboak. 132 asiarrak ziren. Bestelako arraza bat kategorian 37 biztanle daude. Bukatzeko euren burua arraza bat baino gehiagotan 356 pertsonek kokatzen zuten.

### Biztanleria piramidea
## Kanpo estekak

* Datuak: Q505886
* Multimedia: Halifax County, Virginia / Q505886
# Haligovce

Haligovce Eslovakiako udalerri bat da, Stará Ľubovňako barrutian kokatuta. 11,36 km²ko azalera du eta 631 biztanle 2017ko datuen arabera.

## Historia

Idatzizko lehen aipamena 1338. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1025262
* Multimedia: Haligovce / Q1025262
# Halima Aden

Halima Aden (1997ko irailaren 19a) somaliar-estatubatuar modeloa da. Ezaguna egin zen Miss Minnesota USA lehiaketan hijaba eraman zuen lehen emakumea izan zelako, final aurrekoetara iritsi zelarik. Lehiaketan parte hartu ondoren, Halimak arreta nazionala jaso zuen eta IMG Modelsekin kontratu bat sinatu zuen. Sports Illustrated Swimsuit Issue aldizkarian hijaba eta burkinia jantzita agertu zen lehen modeloa izan zen.
2021ean BBCko 100 emakumeetako bat izendatu zuten.

## Hasierako bizitza eta hezkuntza

Kakumako errefuxiatu-esparruan jaio zen Aden, Kenyan. Somalia da, eta sei urte zituela Estatu Batuetara joan zen bizitzera, St Cloud, Minnesotara' Apollo bigarren hezkuntzako eskolara joan zen, eta ikaskideek eskolako erregina gisa bozkatu zuten. St. Cloud State Unibertsitateko ikaslea da.

## Erreferentziak

* ↑ From refugee camp to runway, hijab-wearing model breaks barriers. Muslim Global.
* ↑ «Somali-American teen to be first fully covered Muslim contestant in Miss Minnesota USA» Star Tribune.
* ↑ «Hijab-Wearing Muslim Model Halima Aden Just Scored a Major Contract With IMG» Glamour.
* ↑ Emily Dixon. «Halima Aden becomes first model to wear hijab and burkini in Sports Illustrated swimsuit issue» CNN.
* ↑ «BBC 100 Women 2021: Who is on the list this year?» BBC News 2021-12-07.
* ↑ «Halima Aden becomes first model to wear hijab and burkini in Sports Illustrated swimsuit issue» CNN.
* ↑ «Halima Aden Makes History as the First Miss Minnesota USA Contestant to Wear Hijab» Cosmopolitan 2016-11-28.

## Kanpo estekak

* Datuak: Q28859847
* Multimedia: Halima Aden / Q28859847
# Helen Sawyer Hogg

Helen Battles Sawyer Hogg (Lowell, Massachusetts, AEB, 1905eko abuztuaren 1a - Richmond Hill, Ontario, Kanada, 1993ko urtarrilaren 28a) estatubatuar jatorriko kanadar astronomoa izan zen.

## Biografia

Ikasketak amaituta, eskolak eman zituen zenbait unibertsitatetan. 1935-1951 bitartean, Torontoko Unibertsitateko behatokian lan egin zuen, eta eskolak eman zituen berriro 1951-1976 bitartean. Halaber, 1951-1981 bitartean, Toronto Daily Star egunkarirako astronomia-artikuluak idatzi zituen. Sari asko jaso zuen bere karrera luzean, Estatu Batuetako Astronomia elkartearena, besteak beste. 1957-1959 bitartean, Kanadako Errege Astronomia Elkarteko lehendakari izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q436020
# Helen Prejean

Helen Prejean (Baton Rouge, Louisiana, 1939ko apirilaren 21) estatubatuar moja katolikoa eta heriotza zigorraren aurkako ekintzaile nabarmena da.
1957an Saint-Joseph kongregazioan sartu zen. Bizitza New Orleanseko behartsuei laguntzen ematera deliberaturik, 1981ean hiri horretako presondegian hasi zen lanean. Era horretan, bi nerabe hiltzeagatik heriotza zigorrera kondenaturik zegoen Patrick Sonnier ezagutu zuen. Sonnierren aholkulari espiritual bilakatu zen, eta lagun egin zion aulki elektrikoan hil zuten arte. Esperientzia horiek oinarri harturik, eta heriotza zigorarren aurka borrokatzeko helburuarekin, 1994n Dead man walking liburua argitaratu zuen. 1996an Tim Robbinsek liburua zinemara egokitu zuen, arrakasta handiz. Ahizpa Helenen rola antzeztu zuen Susan Sarandonek emakumezko aktore onenaren Oscar Saria jaso zuen. Dead man walking liburuan oinarriturik Terrance McNally eta Jake Heggiek idatzitako opera, berriz, 2000an jokatu zen lehen aldiz
Helen Prejeanek heriotza zigorra ezeztatzearen aldeko hainbat ekinaldi sustatu ditu. Horrez gain, indarkeriaren biktimei laguntzen dien Survive taldearen fundatzailea da. 2004an bere bigarren liburua argitaratu zuen: The Death of Innocents: An Eyewitness Account of Wrongful Executions. Bertan, bere ustez errugabeak ziren bi gizonen (Dobie Gillis Williams eta Joseph O'Dell) exekuzioaren historia kontatzen du.

## Erreferentziak

* 1 2 Sister Helen Prejean Sisterhelen.org

## Kanpo estekak

* (Ingelesez) Prejean.org
* Datuak: Q290428
* Multimedia: Helen Prejean / Q290428
# Helen Tolson

Helen Tolson (Erresuma Batua, 1888-1955) sufragista britainiarra zen, aktiboa Women's Social and Political Union mugimenduan. Behin baino gehiagotan atxilotu zuten 1908 eta 1909 artean, emakumeen boto-eskubidearen alde militatzen ari zela.

## Biografia

Helen Tolson 1888an jaio zen, Wilmslowen, Cheshiren. Anna Dymonden (1863-1937) eta Charles Guthrie Tolsonen (1858-1929) alaba zen. Bere amak eta Catherine ahizpak ere sufragisten mugimenduan parte hartu zuten.

### Aktibismoa

1908ko abenduan, Helen Tolson atxilotu egin zuten, Patricia Tomlison eta Joseph Salignetekin batera, Liverpooleko Sun Hallaren irteeran, non orduko lehen ministroa zen David Lloyd George hitzaldi bat ematen ari zen. 1909ko martxoan, sufragio-ordezkaritza batekin bat egin, eta lehen ministroa interpelatu zuten emakumeen boto-eskubideari buruz. Parlamentuaren aurrean atxilotu zutenean, bere aitak Herbert Gladstone barne-ministroari idatzi zion poliziaren indarkeriaz kexatzeko. Abuztuan, Winston Churchill eta Herbert Samuel entzutera Rushpool Hallera (Saltburn-by-the-Sea) joandako jende multzo liberal batek jo zuen.
Irailean, Helen Tolson eta haren ahizpa Catherine, Manchesterren kristalak hauseagatik atxilotutako sufragisten artean ziren. Sufragista haiek guztiek nahiago izan zuten kartzelaratzea, isunak ordaindu baino. Bi egun geroago, Strangewayseko espetxetik askatu zituzten, gose-greba bat hasi ondoren. 1909ko abenduaren 4an, Helen Tolson, Dora Marsden eta Winson Etherley atxilotu egin zituzten ordena publikoa bortxatzeagatik, Winston Churchill Southporteko Empire Theatren agertu zenean. Akusazioak ezetsi egin ziren emakumeok epaimahaiaren aurrean agertu zirenean.
1911ko apirilean, Helen, Catherine, beren ama, Anna, eta haien koinata, MFE Tolson andrea, “kausaren alde Ingalaterrako kartzeletan kondena bete duten sufragistak denak”, New York bisitatu zuten.
1919an, Helen Tolson John Paxtonekin ezkondu zen, Marylebonen.
1919an, Legh Tolson osabak Ravensknowle Hall-i Huddersfield Corporation eman zion, bere anaien omenez Robert Huntriss Tolson bigarren tenientea (1916ko uztailaren 1ean hil zuten Sommeko batailan) eta James Tolson bigarren tenientea (1918ko Mundu Gerraren amaieran hil zen) erabiltzeko. Tolson Museoa formalki inauguratu zen 1922ko maiatzaren 27an.

## Aintzatespenak

* Women's Social and Political Unionek Hunger Strike Medal domina eman zion.

## Erreferentziak

* ↑ Blake, Trevor. (2018-08-01). In Front of the Party was Miss Dora Marsden. .
* ↑ 'Suffragists Released: "Hunger strike" at Strange Ways', The Manchester Guardian, 9 September 1909.
* ↑ England & Wales, Civil Registration Marriage Index, 1916-2005 for Helen Tolson - 1919 Q2-Apr-May-Jun
* ↑ «History spotlight ... Dalton» The Huddersfield Daily Examiner.
* ↑ The soldiers. leeds-pals.com.
* ↑ «Miss Helen Tolson / Database - Women's Suffrage Resources» www.suffrageresources.org.uk (Noiz kontsultatua: 2024-03-04).

## Lotutako artikuluak

* Suffragette
* Sufragisten zerrenda
* Sufragisten zapia
* Suffragette filma
* Emakumeen sufragismoa

## Kanpo estekak

* Datuak: Q50376512
# Helen Palmer

Helen Palmer (1974ko irailaren 19a) arkularia da. Britainia Handia ordezkatu zuen 2004ko Udako Olinpiar Jokoetan.

## Erreferentziak

* ↑ Helen Palmer
* ↑ Helen PALMER

## Kanpo estekak

* Datuak: Q5702959
# Greene konderria (Indiana)

Greene konderria (ingelesez: Greene County) Indianako konderri bat da, Ameriketako Estatu Batuetan. Hiriburua Bloomfield da. 2010eko zentsuaren arabera 33.165 biztanle zituen, Greene kilometro koadroko azaleran.

## Geografia

Greene konderriak 1.413,92 kilometro koadro ditu. Horietatik 8,86 ura dira. Beste 1.405,06 lurra dira. Biztanleria dentsitatea 23,46 da.

## Demografia

2010eko zentsoan bizi ziren 33.165 pertsonetatik 32.665 txuriak edo hispanoak dira. Horietatik hispano edo latino kategorian 322 dira. 49 beltzak edo afroamerikarrak. 82 amerikar natiboak ziren eta 4 Hawaii edo Pazifikoko irletako natiboak. 96 asiarrak ziren. Bestelako arraza bat kategorian 19 biztanle daude. Bukatzeko euren burua arraza bat baino gehiagotan 250 pertsonek kokatzen zuten.

### Biztanleria piramidea
## Kanpo estekak

* Datuak: Q506181
* Multimedia: Greene County, Indiana / Q506181
# Greene konderria (Pennsylvania)

Greene konderria (ingelesez: Greene County) Pennsylvaniako konderri bat da, Ameriketako Estatu Batuetan. Hiriburua Waynesburg da. 2010eko zentsuaren arabera 38.686 biztanle zituen, Greene kilometro koadroko azaleran.

## Geografia

Greene konderriak 1.496,95 kilometro koadro ditu. Horietatik 5,25 ura dira. Beste 1.491,7 lurra dira. Biztanleria dentsitatea 25,84 da.

## Demografia

2010eko zentsoan bizi ziren 38.686 pertsonetatik 36.874 txuriak edo hispanoak dira. Horietatik hispano edo latino kategorian 465 dira. 1.272 beltzak edo afroamerikarrak. 59 amerikar natiboak ziren eta 6 Hawaii edo Pazifikoko irletako natiboak. 113 asiarrak ziren. Bestelako arraza bat kategorian 10 biztanle daude. Bukatzeko euren burua arraza bat baino gehiagotan 352 pertsonek kokatzen zuten.

### Biztanleria piramidea
## Kanpo estekak

* Datuak: Q494098
* Multimedia: Greene County, Pennsylvania / Q494098
# Greene konderria (Illinois)

Greene konderria (ingelesez: Greene County) Illinoisko konderri bat da, Ameriketako Estatu Batuetan. Hiriburua Carrollton da. 2010eko zentsuaren arabera 13.886 biztanle zituen, Greene kilometro koadroko azaleran.

## Geografia

Greene konderriak 1.414,84 kilometro koadro ditu. Horietatik 8,43 ura dira. Beste 1.406,41 lurra dira. Biztanleria dentsitatea 9,81 da.

## Demografia

2010eko zentsoan bizi ziren 13.886 pertsonetatik 13.632 txuriak edo hispanoak dira. Horietatik hispano edo latino kategorian 115 dira. 119 beltzak edo afroamerikarrak. 20 amerikar natiboak ziren eta 2 Hawaii edo Pazifikoko irletako natiboak. 16 asiarrak ziren. Bestelako arraza bat kategorian 4 biztanle daude. Bukatzeko euren burua arraza bat baino gehiagotan 93 pertsonek kokatzen zuten.

### Biztanleria piramidea
## Kanpo estekak

* Datuak: Q377023
* Multimedia: Greene County, Illinois / Q377023
# Greene konderria (Ohio)

Greene konderria (ingelesez: Greene County) Ohioko konderri bat da, Ameriketako Estatu Batuetan. Hiriburua Xenia da. 2010eko zentsuaren arabera 161.573 biztanle zituen, Greene kilometro koadroko azaleran.

## Geografia

Greene konderriak 1.078,1 kilometro koadro ditu. Horietatik 6,54 ura dira. Beste 1.071,55 lurra dira. Biztanleria dentsitatea 149,87 da.

## Demografia

2010eko zentsoan bizi ziren 161.573 pertsonetatik 140.879 txuriak edo hispanoak dira. Horietatik hispano edo latino kategorian 3.439 dira. 11.506 beltzak edo afroamerikarrak. 367 amerikar natiboak ziren eta 81 Hawaii edo Pazifikoko irletako natiboak. 4.663 asiarrak ziren. Bestelako arraza bat kategorian 261 biztanle daude. Bukatzeko euren burua arraza bat baino gehiagotan 3.816 pertsonek kokatzen zuten.

### Biztanleria piramidea
## Kanpo estekak

* Datuak: Q825807
* Multimedia: Greene County, Ohio / Q825807
# Greene konderria (Georgia)

Greene konderria (ingelesez: Greene County) Georgiako konderri bat da, Ameriketako Estatu Batuetan. Hiriburua Greensboro da. 2010eko zentsuaren arabera 15.994 biztanle zituen, Greene kilometro koadroko azaleran.

## Geografia

Greene konderriak 1.052,08 kilometro koadro ditu. Horietatik 48,63 ura dira. Beste 1.003,45 lurra dira. Biztanleria dentsitatea 0,07 da.

## Demografia

2010eko zentsoan bizi ziren 15.994 pertsonetatik 9.664 txuriak edo hispanoak dira. Horietatik hispano edo latino kategorian 893 dira. 6.078 beltzak edo afroamerikarrak. 38 amerikar natiboak ziren eta 10 Hawaii edo Pazifikoko irletako natiboak. 54 asiarrak ziren. Bestelako arraza bat kategorian 15 biztanle daude. Bukatzeko euren burua arraza bat baino gehiagotan 135 pertsonek kokatzen zuten.

### Biztanleria piramidea
## Kanpo estekak

* Datuak: Q486765
* Multimedia: Greene County, Georgia / Q486765